Bosbrande deel van agteruitgang | Netwerk24
Bosbrande deel van agteruitgang
Deur C.J. Marnewick, Sunridge Park 09 November 2018 00:01
Omdat die ANC alles vernietig het wat die ou regering ingestel het en wat goed gewerk het, ondervind ons nou selfs die vernietigende brande in die Suid-Kaap.
As gewese bosbouer (plantasiebestuurder) in die ou department van bosbou is die rede vir die reuse-omvang wat die brande aangeneem het, vir my glashelder.
Daar was selde `n brand wat nie vinnig in bedwang gebring kon word nie.
Destyds was elke plantasie deur bosbouers ­- wat die plantasies bestuur het, voormanne, vragmotorbestuurders en spanne arbeiders bewoon. Daar was vuurtoring-uitkykpunte opgerig en beman en as daar ‘n brand ontstaan, is onmiddelik gereageer en die brand is geblus nog voordat dit `n groot omvang kon bereik.
Ook is brandplanne vir elke plantasie opgestel en voor die brandseisoen is wye bane buite om die plantasie skoongebrand en stroke langs die vernaamste paaie in die plantasie skoongemaak.
Dit het egter verander en nou word brandbestryders aangery van ver buite die plantasie en daar is lugsteun wat ure neem voordat dit in operasie kom, nes in die buiteland. Dit blyk baie meer ondoeltreffend te wees omdat die brande teen die tyd dat die brandbestyders op die toneel is, reeds `n groot omvang aangeneem het, en dit is dan baie m oeiliker om in bedwang te kry.